សូមជម្រាបសួរ! នេះជាការពិពណ៌នា[…]ទៅលើរដូវវស្សា។ អញ្ចឹងយើងបានដឹងហើយថានៅក្នុងប្រទេសកម្ពុជា រដូវមានពីរ គឺរដូវប្រាំង ហើយនឹងរដូវវស្សា។ ហើយក្នុងការពិពណ៌នានេះ គឺខ្ញុំនឹងនិយាយអំពីរដូវវស្សា។ ហើយការនិយាយនេះ គឺទាក់ទងទៅនឹង ការចងចាំព្រឹត្តិការណ៍ដែលកើតឡើងនៅក្នុងរដូវវស្សា ហើយជាអ្វីមួយដែលកើតឡើងចំពោះខ្ញុំផ្ទាល់ពេលដែលខ្ញុំនៅកុមារ នៅក្មេង កាលពីនៅក្មេង។ អញ្ចឹង រដូវវស្សាគឺយើងដឹងហើយថា គឺជារដូវដែលមានភ្លៀងធ្លាក់។ ហើយពេលដែលមានរដូវភ្លៀងធ្លាក់ អាកាសធាតុគឺត្រជាក់ ហើយខ្ញុំតែងតែចាំបានថាខ្ញុំចូលចិត្តរដូវវស្សា ពេលដែលមានភ្លៀងធ្លាក់នៅពេលល្ងាច។ ព្រឹត្តិការណ៍មួយដែលខ្ញុំចងចាំ គឺពេលដែល នៅក្នុងរដូវវស្សា គឺធ្វើឲ្យយើងទទួលទានអាហារឆ្ងាញ់។ អញ្ចឹងគឺពេលដែលអាកាសធាតុត្រជាក់គឺខ្ញុំចូលចិត្តញ៉ាំអាហារដែលមានកម្ដៅ ដូចជាសម្ល […] ដូចជាស៊ុប ដូចជាសម្ល ដែលក្ដៅៗ។ អញ្ចឹងខ្ញុំចូលចិត្តសម្លក្ដៅៗ។ ហើយពេលដែលមានភ្លៀងធ្លាក់ ហើយព្រឹត្តិការណ៍មួយគឺរៀងរាល់ពេលដែល ជាទូទៅគឺមានភ្លៀងធ្លាក់ច្រើនណាស់ គឺភ្លៀងធ្លាក់ខ្លាំង មានទឹកធ្លាក់យ៉ាងខ្លាំង ហើយនៅពេលល្ងាច ជាពិសេសខ្ញុំចូលចិត្តភ្លៀងនៅពេលល្ងាច។ ពេលដែលភ្លៀងនៅពេលល្ងាចគឺ បន្ទាប់ពីយើងរៀបចំអាហារពេលល្ងាចរួច ហើយមានភ្លៀងធ្លាក់ ហើយពេលដែលយើងញ៉ាំអាហារបណ្ដើរ ហើយមានភ្លៀងធ្លាក់បណ្ដើរ គឺជាពេលមួយដែលខ្ញុំចូលចិត្តមែនទែន។ ហើយគឺនៅក្នុងប្រទេសកម្ពុជា ជាពិសេសក្នុងគ្រួសារខ្ញុំផ្ទាល់ គ្រួសារខ្ញុំស្ថិតនៅក្នុងជនបទ នៅក្នុងតាមខេត្ត គឺស្ថិតនៅក្នុងខេត្តកំពង់ចាម ហើយជាខេត្តមួយដែលមានចម្ងាយប្រហែលជា ៣ ម៉ោងពីទីក្រុងភ្នំពេញ បើយើងធ្វើដំណើរ[តាម?] ឡាន […] ឬក៏ឡានឈ្នួល គឺមានរយៈពេល […] ប្រហែលជា ៣ ម៉ោង។ អញ្ចឹងបើយើងជិះតាមឡាន គឺមានរយៈពេលប្រហែលជា ៣ ម៉ោង ធ្វើដំណើរពីទីក្រុងភ្នំពេញ[…] មកកាន់ផ្ទះខ្ញុំនៅខេត្តកំពង់ចាម។ ហើយខ្ញុំចូលចិត្តរដូវវស្សា ពេលដែលយើងជួបជុំក្រុមគ្រួសារ ញ៉ាំបាយជុំគ្នានៅពេលល្ងាច ហើយពេលដែលយើងញ៉ាំបាយជុំគ្នាពេលល្ងាច មានភ្លៀងធ្លាក់បណ្ដើរ ហើយស្ដាប់ភ្លៀង ហើយមានភ្លៀងធ្លាក់ ហើយអាកាសធាតុត្រជាក់ ហើយខ្ញុំចាំបានថាគឺយើងញ៉ាំបាយ គឺអង្គុយនៅលើផ្ទះ ហើយ បើកទ្វារ ហើយយើងមើលឃើញភ្លៀង ហើយយើងអង្គុយនៅ[មក?]មាត់ទ្វារហ្នឹង គឺការញ៉ាំបាយគឺយើងអង្គុយនៅលើកន្ទេល អញ្ចឹងអង្គុយនៅលើកន្ទេល ក្រាលលើក្ដារ ហើយអង្គុយបត់ជើងហើយញ៉ាំបាយជុំគ្នា។ អញ្ចឹងជាទូទៅ គឺយើងអង្គុយជារង្វង់ អង្គុយជារង្វង់ជុំវិញ ហើយអង្គុយនៅលើកន្ទេល នៅលើក្ដារ នៅលើផ្ទះ ហើយយើងស្ដាប់សូរភ្លៀង។ ហើយសម្លដែលខ្ញុំចូលចិត្តជាងគេគឺសម្លម្ជូរ ហើយខ្ញុំចូលចិត្តណាស់ ពេលដែលញ៉ាំបាយក្ដៅៗ សម្លក្ដៅៗ ហើយមានភ្លៀងធ្លាក់បណ្ដើរ គឺជាអ្វីមួយដែលខ្ញុំចូលចិត្ត។ ហើយខ្ញុំចូលចិត្តសម្លម្ហូបហឹរ ហើយហឹរ ហើយក្ដៅ ហើយមានភ្លៀងធ្លាក់ ហើយពេលដែលភ្លៀងធ្លាក់ហ្នឹងគឺភ្លៀងធ្លាក់តក់ៗ មកនៅលើដំបូល ហើយ[…] សូរសៀងសំឡេងភ្លៀងធ្លាក់បណ្ដើរហើយអាកាសធាតុត្រជាក់ ហើយយើងញ៉ាំសម្ល ហើយនឹងបានក្ដៅៗជុំគ្នា គឺជាពេលវេលាមួយដែល ធ្វើឲ្យខ្ញុំចងចាំ ហើយជាពេលវេលាមួយ ដែលខ្ញុំចូលចិត្តចំណាយពេលជាមួយនឹងក្រុមគ្រួសារ ញ៉ាំបាយជុំគ្នាពេលល្ងាច ហើយយើងអស់គ្នាស្ថិតនៅជុំគ្នា នៅក្នុងដំបូលផ្ទះតែមួយ ញ៉ាំបាយជុំគ្នា មានម្ហូបក្ដៅៗ ហើយមានភ្លៀងធ្លាក់។ ហើយនេះគឺជាពេលវេលាមួយដែលខ្ញុំចូលចិត្ត គឺការចំណាយពេលជាមួយនឹងក្រុមគ្រួសារខ្ញុំ។ ហើយខ្ញុំស្រឡាញ់ក្រុមគ្រួសាររបស់ខ្ញុំដែរ។

ហើយខ្ញុំក៏សូមបញ្ចប់ការពិពណ៌នាទៅលើការចងចាំនាពេលកាលពីខ្ញុំនៅតូច គឺការ[…]ញ៉ាំបាយជុំគ្នាជាមួយក្រុមគ្រួសារ នៅរដូវវស្សា ហើយមានភ្លៀងធ្លាក់បណ្ដើរ ញ៉ាំបាយជុំគ្នាបណ្ដើរ។ ហើយខ្ញុំក៏សូមបញ្ចប់ការពិពណ៌នានេះដោយប៉ុណ្ណេះដែរ។ សូមអរគុណ។